PATVIRTINTA 
Šilalės rajono savivaldybės tarybos
2025 m. vasario 21 d. sprendimu 
Nr. T1-36

ŠILALĖS RAJONO SAVIVALDYBĖS GAISRŲ PREVENCIJOS 2025–2027 METŲ PROGRAMA

I SKYRIUS
BENDROSIOS NUOSTATOS

1. Programa parengta vadovaujantis Lietuvos Respublikos priešgaisrinės saugos įstatymu ir Lietuvos Respublikos vidaus reikalų ministro 2021 m. lapkričio 15 d. įsakymu Nr. 1V-851 „Dėl Savivaldybės gaisrų prevencijos programos rengimo metodinių rekomendacijų patvirtinimo“ bei 2024 m. sausio 17 d.  įsakymu Nr. 1V-61 „Dėl Lietuvos Respublikos vidaus reikalų ministro 2021 m. liepos 19 d. įsakymo Nr. 1V-607 „Dėl gaisrų prevencijos veiksmų plano patvirtinimo“ pakeitimo“  patvirtintomis rekomendacijomis ir kitais teisės aktais.
2. Gaisrų prevencijos Šilalės rajono savivaldybėje 2025–2027 metų programa (toliau – Programa) skirta priešgaisrinės saugos prevencijai užtikrinti, visuomenės savisaugos kultūros lygiui gaisrinės saugos srityje ugdyti ir stiprinti, gaisruose žūstančių ir traumuotų asmenų skaičiui bei gaisrų padaromiems nuostoliams mažinti, rengiant ir įgyvendinant prevencines priemones savivaldybėje, į prevencinę veiklą įtraukiant savivaldybės bendruomenės socialines struktūras (mokykla, šeima, bendruomenė), bei nustatyti kompleksinius ir koordinuotus veiksmus ir priemones gaisrų prevencijai vykdyti Šilalės rajono savivaldybėje.
3. Programa peržiūrima ir esant poreikiui atnaujinama kiekvienais metais.
4. Programa sudaroma 3 metams, ją tvirtina Šilalės rajono savivaldybės Taryba. 

II SKYRIUS
ESAMOS BŪKLĖS ANALIZĖ

5. Gaisrinės saugos būklę atspindi gaisrų statistika. Didžiausias gaisrų skaičius per pastaruosius 10 metų Šilalės rajono savivaldybės teritorijoje buvo 2018 m. – 93 gaisrai, mažiausias 2024 m. – 44 gaisrai. Per 10 metų žuvo 6 žmonės, nepilnamečių žuvusių nėra. Pateikiama pastarųjų 3 metų gaisrų statistika. Pagal gaisrų statistiką, dažniausiai gaisrai kyla gyvenamosios paskirties pastatuose ir transporto priemonėse. Gaisrams atvirose teritorijose (pievos, ražienos, miškas, miško paklotė) kilti didelę įtaką turi sausringi orai. Šių gaisrų pagrindinės priežastys yra neatsargus žmogaus elgesys su ugnimi ir tyčinis žolės deginimas. Gaisrai šiukšlių konteineriuose dažniausiai kyla dėl į juos supiltų neatvėsintų pelenų, įmestų neužgesintų nuorūkų, fejerverkų.
	                           

 Gaisrų Šilalės rajono savivaldybėje statistika 2022–2024 m. 
	1 lentelė    


	Metai
	2022 m.
	2023 m. 
	2024 m.

	Gaisrų kilimo vietos
	Bendras gaisrų skaičius vnt.
	Nuo bendro gaisrų skaičiaus proc.
	Bendras gaisrų skaičius vnt.
	Nuo bendro gaisrų skaičiaus proc.
	Bendras gaisrų skaičius vnt.
	Nuo bendro gaisrų skaičiaus proc.

	Gaisrų skaičius atvirose teritorijose
	14
	20,29
	12
	18,75
	1
	2,27

	Gaisrų skaičius gyvenamosios paskirties pastatuose
	28
	40,58
	25
	39,06
	23
	52,27

	Gaisrų skaičius pagalbinio ūkio paskirties pastatuose
	7
	10,14
	9
	14,06
	5
	11,36

	Gaisrų skaičius transporto priemonėse
	14
	20,29
	14
	21,87
	8
	18,18

	Gaisrų skaičius įmonėse
	1
	1,45
	2
	3,13
	3
	6,81

	Gaisrų skaičius kituose objektuose (šiukšlių konteineriai, šiukšlės, apleisti pastatai ir pan.)
	5
	7,25
	2
	3,13
	4
	9,09

	Bendras gaisrų skaičius
	69
	64
	44


Šaltinis: Priešgaisrinės apsaugos ir gelbėjimo departamento prie Vidaus reikalų ministerijos Klaipėdos priešgaisrinės gelbėjimo valdybos Šilalės priešgaisrinė gelbėjimo tarnyba.

6. Gyvenamosios paskirties pastatuose apie 70 proc. kylančių gaisrų sudaro suodžių užsidegimas dūmtraukyje. Dažniausia šių gaisrų priežastis – krosnių, židinių bei dūmtraukių įrengimo ir eksploatavimo reikalavimų pažeidimai. Kitos dažnos gyvenamosios paskirties pastatuose kylančių gaisrų priežastys yra elektros instaliacijos ir elektros prietaisų gedimai, neatsargus žmogaus elgesys su ugnimi, neatsargus rūkymas.

	Pagrindinės 2022–2024 metų gaisrų priežastys

	

	Priežastys
	2022 m.
	2023 m.
	2024 m.

	Suodžių užsidegimas, netvarkingos krosnys
	18
	12
	12

	Pašalinis ugnies šaltinis
	13
	14
	7

	Transporto priemonių gedimai
	11
	11
	8

	Elektros įrenginių, prietaisų, elektros instaliacijos gedimai
	6
	11
	7

	Savaiminis medžiagų užsidegimas
	2
	5
	2

	Neatsargus žmogaus elgesys su ugnimi
	7
	2
	0

	Tyčinė veika (padegimas)
	0
	1
	3

	Neatsargus rūkymas
	0
	1
	1


Šaltinis: Priešgaisrinės apsaugos ir gelbėjimo departamento prie Vidaus reikalų ministerijos Klaipėdos priešgaisrinės gelbėjimo valdybos Šilalės priešgaisrinė gelbėjimo tarnyba.

            
        
             7. Žmonių žūčių gaisruose tendencijos: daugiau kaip 90 % žmonių žūsta gyvenamosiose patalpose, 90 % tragiškų gaisrų kyla dėl žmonių kaltės – neatsargaus elgesio su ugnimi bei neatsargaus rūkymo, daugiausiai žmonių gyvybių nusineša gaisrai, kyla šaltuoju metų laiku ir naktį.
              8. Šilalės rajono savivaldybės teritorijoje 2022–2024 metais gaisruose žuvo 1 žmogus. 
              9. Gaisruose 2022 - 2024 metais traumuoti 3 žmonės.
              10. Išskiriamos pagrindinės probleminės sritys, lemiančios gaisrų kilimą:
10.1. socialinės asmenų grupės – senyvo amžiaus žmonės, socialiai remtini ir asocialūs asmenys;
10.2. žalingi asmenų įpročiai – rūkymas, alkoholio ar kitų svaigiųjų medžiagų vartojimas;
10.3. ekonominiai veiksniai – dėl sunkios materialinės padėties gyventojai nesirūpina priešgaisrine sauga gyvenamuosiuose būstuose (nekeičia pasenusios elektros instaliacijos, neremontuoja krosnių ir dūmtraukių, neįsirengia žaibolaidžių, autonominių dūmų signalizatorių);
10.4. gamtinės oro sąlygos – stichiniai veiksniai, šaltasis periodas, sausra;
10.5. apleisti objektai ir teritorijos – neprižiūrėti ir apleisti pastatai, netvarkomos atviros teritorijos.

	Kilusių gaisrų skaičius Šilalės rajono savivaldybės seniūnijose 2022–2024 m.


	
	2022 m.
	2023 m.
	2024 m.

	Bijotų seniūnija
	6
	6
	2

	Bilionių seniūnija
	0
	0
	1

	Didkiemio seniūnija
	0
	1
	1

	Kaltinėnų seniūnija
	7
	12
	3

	Kvėdarnos seniūnija
	7
	6
	5

	Laukuvos seniūnija
	9
	10
	1

	Pajūrio seniūnija
	4
	5
	4

	Palentinio seniūnija
	0
	1
	0

	Šilalės kaimiškoji seniūnija
	11
	7
	10

	Šilalės miesto seniūnija
	10
	7
	8

	Tenenių seniūnija
	0
	0
	1

	Traksėdžio seniūnija
	9
	3
	3

	Upynos seniūnija
	4
	6
	2

	Žadeikių seniūnija
	2
	0
	3

	Iš viso
	69
	64
	44


                                                                                                                                                
[bookmark: _Hlk103843200]Šaltinis: Priešgaisrinės apsaugos ir gelbėjimo departamento prie Vidaus reikalų ministerijos Klaipėdos priešgaisrinės gelbėjimo valdybos Šilalės priešgaisrinė gelbėjimo tarnyba.

III SKYRIUS
TIKSLAI IR UŽDAVINIAI

11. Programos tikslas – pasiekti, kad iki 2027 metų gaisruose nebūtų žuvusių Šilalės rajono  savivaldybės gyventojų bei sukurti savivaldybėje gaisrų prevencijos mechanizmą ir sistemą, siekiant išvengti gaisrų ir juose nukentėjusių asmenų.
12. Programos tikslams įgyvendinti formuluojami šie uždaviniai:
12.1. sustiprinti gaisrų prevencijos veiklą savivaldybės teritorijoje;
12.2. skleisti gaisrinės saugos žinias, ugdyti šalies gyventojų saugaus elgesio įpročius.
13. Uždaviniams įgyvendinti numatomi šie pagrindiniai Programos prioritetai:
13.1. saugus žmonių elgesys (toliau – I prioritetas);
13.2. saugi aplinka, saugūs gyventojų būstai (toliau – II prioritetas);
13.3. operatyvi ir kokybiška pagalba kilus gaisrui ar susidarius ekstremaliai situacijai (toliau – III prioritetas);
13.4. sukurti pagalbos savivaldybės gyventojams mechanizmą jų naudojamiems netvarkingiems šildymo įrenginiams suremontuoti (toliau – IV prioritetas).
14. Įgyvendinant I prioritetą bus siekiama didinti gyventojų švietimą priešgaisrinės saugos srityje, naudojant šias priemones:
14.1 šviesti visuomenę, ugdyti žmonių saugos kultūrą (susitikimų, seminarų, paskaitų įvairioms gyventojų socialinėms grupėmis organizavimas, dalijamosios medžiagos įsigijimas ir platinimas); 
14.2. švietimo įstaigose ugdyti vaikų saugos kultūros, gebėjimo saugiai elgtis ekstremaliomis sąlygomis įgūdžius (ekskursijų, saugos pamokėlių ir kitų veiklų organizavimas, dalijamosios medžiagos įsigijimas ir platinimas).
15. Įgyvendinant II prioritetą bus siekiama gerinti individualių ir daugiabučių gyvenamųjų namų priešgaisrinę būklę, naudojant šias priemones:
15.1 atlikti pastatų priešgaisrinės būklės vertinimą;
15.2. sudaryti vienišų, senyvo amžiaus, neįgalių asmenų ir auginančių nepilnamečius vaikus asmenų, turinčių specialių poreikių ir gyvenančių riziką keliančiuose individualiuose gyvenamuosiuose būstuose, sąrašus ir kiekvienais metais įvertinti šių būstų esamą priešgaisrinę būklę;
15.3. siekti, kad gaisras būtų aptiktas kuo anksčiau (siekti, kad kuo didesnis gyventojų skaičius įsirengtų dūmų detektorius);
15.4. užtikrinti, kad gaisro atveju žmonės galėtų saugiai išeiti iš pastato (bendro naudojimo patalpų, visų evakuacijos kelių bei išėjimų tinkama priešgaisrinė būklė).
16. Įgyvendinant III prioritetą bus siekiama užtikrinti operatyvią ir kokybišką pagalbą: 
16.1. užtikrinti priešgaisrinės ir kitų specialiųjų tarnybų technikos privažiavimą prie pastatų;
16.2. užtikrinti vandens tiekimą gaisrams gesinti ir laisvą priėjimą prie vandens šaltinių (gaisrinių hidrantų, rezervuarų ir pan.);
16.3. užtikrinti gaisrų gesinimo ir gelbėjimo technikos ir įrangos modernizavimą.
17. Įgyvendinant IV prioritetą bus siekiama sukurti pagalbos mechanizmą savivaldybės gyventojų naudojamiems netvarkingiems šildymo įrenginiams suremontuoti, esant pagrįstam pavojui gyvybei ir sveikatai, jei gyventojas dėl materialinių ar kitų, nuo jo nepriklausančių priežasčių, negali to padaryti pats, naudojant šias priemones:
17.1. mažinti užsidegimo riziką, švelninti gaisro pasekmes (šildymo įrenginių, dūmtraukių, elektros instaliacijos remontas, dūmtraukių bei dūmtakių valymas);
17.2. kviesti ūkio subjektus pagal galimybes teikti pagalbą šalinant didžiausią riziką keliančiuose būstuose trūkumus per susitikimus, asociacijas;
17.3. skatinti bendruomenes pagal galimybes teikti pagalbą vietos gyventojams šalinant didžiausią riziką keliančiuose būstuose trūkumus per susitikimus, susirinkimus;
17.4. jei Programos vykdymo metu pagalbos poreikis viršys savivaldybės galimybes, turės būti patvirtinta pagalbos teikimo tvarka, nustatant pagalbos gavėjų atrankos kriterijus.

IV SKYRIUS
PROGRAMOS ĮGYVENDINIMAS

18. Programą įgyvendina pagal priemonių planą (priedas) Šilalės rajono savivaldybės administracija, teritoriniai jos struktūriniai padaliniai – seniūnijos, Šilalės rajono savivaldybės priešgaisrinė tarnyba, Priešgaisrinės apsaugos ir gelbėjimo departamento prie Vidaus reikalų ministerijos (toliau – PAGD prie VRM) Klaipėdos priešgaisrinės gelbėjimo valdybos Šilalės priešgaisrinė gelbėjimo tarnyba. Ją įgyvendinant gali dalyvauti ir kiti valstybės, savivaldybės ir nevyriausybinio sektoriaus subjektai.
19. Programa įgyvendinama pagal priemonių sąrašą.
20. Programa finansuojama iš valstybės ir savivaldybės biudžeto bei kitų lėšų.  
21. Reguliarią Programos įgyvendinimo stebėseną, vykdymo kontrolę ir, esant poreikiui, ataskaitų teikimą vykdo Šilalės rajono savivaldybės administracijos Gaisrų prevencinės programos darbo grupė, kuriai vadovauja Savivaldybės mero paskirtas atsakingas darbuotojas.

V SKYRIUS
BAIGIAMOSIOS NUOSTATOS

22. Programa ir Programos įgyvendinimo priemonių plano ataskaita skelbiama Šilalės rajono savivaldybės interneto svetainėje.
23. Ši Programa gali būti keičiama, papildoma ar pripažįstama netekusia galios Šilalės rajono savivaldybės Tarybos sprendimu.

___________________________________

Šilalės rajono savivaldybės gaisrų prevencijos 
2025–2027 metų programos priedas

ŠILALĖS RAJONO SAVIVALDYBĖS  GAISRŲ PREVENCIJOS 2025–2027 METŲ 
PROGRAMOS PRIEMONIŲ PLANAS

	Eil.
Nr.
	Tikslai, uždaviniai ir priemonės
	Įgyvendinanti institucija
(atsakingi vykdytojai)
	Įvykdymo laikotarpis
(metais)
	Lėšų poreikis, Eur.
	Pastabos

	
	
	
	
	Metai
	

	1.
	Tikslas – užtikrinti gyventojų švietimą priešgaisrinės saugos srityje
	2025
	2026
	2027
	

	1.1.
	Uždavinys – šviesti visuomenę, ugdyti žmonių saugos kultūrą
	
	
	
	
	

	1.1.1.
	Priemonė – rengti prevencines akcijas („Saugūs namai“, „Būk budrus – išvenk gaisro“ ir kt.), skatinančias laikytis gaisrinės saugos reikalavimų, informuoti visuomenę apie priešgaisrinės saugos užtikrinimo svarbą.
	Priešgaisrinės apsaugos ir gelbėjimo departamento prie vidaus reikalų ministerijos
Klaipėdos priešgaisrinės gelbėjimo valdybos 
Šilalės priešgaisrinė gelbėjimo tarnyba (toliau – Šilalės PGT), Šilalės rajono savivaldybės priešgaisrinė tarnyba (toliau – Šilalės SPT)
	2025–2027
	-
	-
	-
	Kiekvienais metais organizuotos ne mažiau, kaip 2 akcijos bei aplankyti gyventojų būstus pagal numatytas kvotas, patvirtintas prevencinių akcijų nuostatuose.
	

	 


	1.1.2.
	Teikti individualias ugniagesių konsultacijas gyventojams.
	Šilalės rajono savivaldybės administracija (toliau- Savivaldybės administracija), Šilalės PGT, Šilalės SPT
	2025-2027
	-
	-
	-
	Paviešinti Savivaldybės interneto svetainėje, Savivaldybės ir seniūnijų pastatuose, esančiuose informacinėse lentose Šilalės PGT konsultacijas teikiančių pareigūnų kontaktinius duomenis, kuriuos pateikia Šilalės PGT Savivaldybei ir seniūnijoms.
Nuolat teikiama individuali konsultacija gyventojams telefonu ir atvykus į Šilalės PGT. Seniūnijų informacinėse bei daugiabučių namų skelbimų lentose skelbiama prevencinė informacija su pareigūnų kontaktiniais duomenimis.

	1.1.3.
	Kasmet organizuoti atvirų durų dienas ir atvirus veiklų pristatymus, renginius ugniagesių komandose.
	Šilalės PGT,
Šilalės SPT
	2025-2027
	-
	-
	-
	Kiekviena SPT ugniagesių komanda ir Šilalės PGT, bent 1 kartą per metus


	

	1.1.4.





	Pagal poreikį atnaujinti savivaldybės gaisrų prevencijos programą ir ją įgyvendinti.
	Savivaldybės administracija
	2025-2027
	
	
	
	Atsižvelgiant į kintančias aplinkybes ir veiksnius, turinčius ar galinčius turėti įtakos įgyvendinant programą ir esant poreikiui imtis nenumatytų priede priemonių

	1.1.5.
	Vertinti kiekvieno gaisro, kuriame žuvo bent vienas žmogus, priežastis ir teikti skubias rekomendacijas dėl tikslinių prevencinių priemonių savivaldybei.
	Šilalės  PGT
	2025-2027


	-
	-
	-
	Įvertinamos kiekvieno gaisro, kuriame žuvo žmogus, priežastys ir savivaldybei, pateikiamos rekomendacijos dėl tikslinių gaisrų prevencijos priemonių


	

	1.1.6.
	Priemonė – vykdyti susitikimus, rengti mokymus gaisrų prevencijos klausimais seniūnijų seniūnams, socialiniams darbuotojams, savivaldybės ugniagesių komandų 
ugniagesiams ir kt. organizacijoms.
	Šilalės PGT
	2025–2027
	-
	-
	-
	Ne mažiau 2 mokymai per metus


	

	1.1.7.
	Priemonė – dalyvauti organizuojamose miestų ir rajono šventėse, vykdant švietėjišką veiklą.
	Savivaldybės administracija, Šilalės PGT, Šilalės SPT
	2025–2027
	-
	-
	-
	Sudalyvauti ne mažiau 1 renginyje/šventėje


	

	1.1.8.
	Parengti ir platinti socialinę reklamą ir straipsnius priešgaisrinės saugos tematika.
	Savivaldybės administracija, Šilalės PGT, Šilalės SPT
	2025-2027
	-
	-
	-
	Socialinė reklama ir straipsniai rengiami ir skleidžiami ne mažiau kaip 4 kartus per metus, per savivaldybėje veikiančias informavimo priemones.


	1.1.9.
	Nustatyti ir aplankyti ne tik gyvenamuosiuose būstuose gyvenančius  asmenis, bet ir gyvenimui nepritaikytuose objektuose (vagaonėliuose, lauko virtuvėse, kituose negyvenamos paskirties statiniuose) 
gyvenančius asmenis, suteikti jiems bendros informacijos. 

	Savivaldybės administracijos seniūnijos, Socialinės paramos skyrius, Šilalės PGT, Šilalės SPT.
	2025-2027
	-
	-
	-
	Aplankyti visus nustatytuose negyvenamosios paskirties pastatuose gyvenčius asmenis, jos informuoti apie gaisrinę saugą

	1.1.10.
	Sudaryti potencialiai pavojingų gaisro atžvilgiu būstų sąrašą, esant galimybei, pirmiausia turėtų būti nukreiptos savivaldybės lėšos, tam, kad būtų užkirstas kelias galimom gaisro kilimui.  
	Savivaldybės administracijos Turto valdymo ir Investicijų ir urbanistikos.
	2025-2027
	-
	-
	-
	Sudarytas sąrašas, planuojamos lėšos būstų remontams Savivaldybės biudžete.

	

	1.2
	Uždavinys – švietimo įstaigose ugdyti vaikų saugos, kultūros, gebėjimo saugiai elgtis ekstremaliomis sąlygomis įgūdžius

	1.2.1.
	Priemonė – rengti priešgaisrinės saugos akciją
„Būk saugus, mokiny!“, siekiant ugdyti sąmoningą vaikų atsargumą.
	Šilalės PGT,  Savivaldybės administracijos Švietimo, kultūros ir sporto skyrius, Šilalės SPT
	2025–2027
	–
	–
	–
	Organizuojama ir vykdoma švietimo įstaigose


	

	1.2.2.
	Priemonė – organizuoti ir vykdyti švietimo įstaigose funkcines evakavimo pratybas.
	Šilalės PGT,  Savivaldybės administracijos Patarėjas (parengties pareigūnas), Švietimo, kultūros ir sporto skyrius, Šilalės SPT

	2025–2027
	-
	-
	-
	Per metus ne mažiau kaip 30 % švietimo įstaigose įvykdytų evakavimo pratybų nuo bendro švietimo įstaigų skaičiaus


	

	2.
	Tikslas – gerinti privačių ir savivaldybei priklausančių individualių ir daugiabučių gyvenamųjų namų priešgaisrinę būklę

	2.1
	Uždavinys – atlikti pastatų priešgaisrinės būklės vertinimą

	2.1.1
	Pagal seniūnijas, sudaryti vienišų, senyvo amžiaus, neįgalių asmenų ir auginančių nepilnamečius vaikus asmenų, turinčių specialių poreikių ir gyvenančių riziką keliančiuose individualiuose gyvenamuosiuose būstuose, sąrašus (toliau – sąrašai) ir juos kasmet atnaujinti.

	Savivaldybės administracijos Socialinės pramos skyrius, seniūnijos
	2025–2027


	-
	-
	-
	Kasmet atnaujinamas sąrašas. Sąrašas sudaromas,  kasmet atnaujinamas  ir pateikiamas Šilalės PGT elektroniniu paštu: silale.pgt@vpgt.lt; 


	[bookmark: _Hlk103934390]2.1.2.
	Aplankyti 2.1.1. priemonėje numatytame sąraše esančių asmenų būstus, įvertinti jų priešgaisrinę būklę.
	Šilalės PGT, Savivaldybės administracijos Turto valdymo skyrius, seniūnijos
	2025–2027
	-
	-
	-
	Ne mažiau kaip vieną kartą per metus aplankyti ne mažiau kaip 80 % į sąrašą įtrauktų būstų


	

	2.1.3
	Priemonė – nustatyti poreikį klausos negalią turinčius asmenims specialiais kurtiesiems skirtais autonominiais dūmų detektoriais.
	Savivaldybės Socialinės paramos skyrius
	2025–2027
	-
	2000
	2000
	Nustatytas klausos negalią turinčių asmenų skaičiui reikalingas detektorių poreikis

	2.1.4.
	Priemonė – Savivaldybei priklausančiuose socialiniuose būstuose užtikrinti krosnių kaminų valymą, šildymo įrenginių, elektros instaliacijos remontą pagal Bendrųjų gaisrinės saugos taisyklių reikalavimus.
	Savivaldybės Turto valdymo ir  Investicijų ir urbanistikos skyriai, seniūnijos
	2025–2027
	3 000
	3 000
	3 000
	Pagal poreikį

	2.2
	Uždavinys – siekti, kad gaisras būtų aptiktas kuo anksčiau

	2.2.1.
	Priemonė – imtis priemonių, kad savivaldybei priklausančiuose būstuose būtų atnaujinti ir prižiūrėti autonominiai dūmų detektoriai.
	Savivaldybės administracijos Turto valdymo skyrius, seniūnijų, Šilalės SPT atstovai
	2025–2027
	500
	500
	500
	Visuose Savivaldybės būstuose atnaujinti ir veikiantys autonominiai dūmų detektoriai.

	[bookmark: _Hlk103934563]2.2.2.
	Priemonė – aprūpinti autonominiais dūmų detektoriais nepasiturinčių ar vienišų senyvo amžiaus gyvenančių asmenų būstus.
	Šilalės PGT, Savivaldybės administracijos Turto valdymo, Socialinės paramos skyrių, seniūnijų seniūnai, Šilalės SPT
	2025–2027
	500
	500
	500
	Autonominiai dūmų detektoriai įsigyjami iš Savivaldybės lėšų, kuriuos prevencinių akcijų metu, gyventojų būstuose sumontuos Šilalės PGT, Šilalės SPT ar seniūnijų darbuotojai. Kasmet įsigyjant reikiamą kiekį dūmų detektorių.

	

	3.
	Tikslas – užtikrinti operatyvią ir kokybišką pagalbą gaisro ir kitų ekstremaliųjų įvykių metu

	3.1.
	Uždavinys – užtikrinti vandens tiekimą gaisrams gesinti ir laisvą priėjimą prie vandens šaltinių (vandens telkinių, gaisrinių hidrantų, rezervuarų ir pan.)

	[bookmark: _Hlk103932577][bookmark: _Hlk103934514]3.1.1.
	Priemonė – atlikti vandens telkinių seniūnijų teritorijose kontrolinį vertinimą, išsiaiškinant gaisrų gesinimo ir gelbėjimo darbų  technikos privažiavimo bei vandens paėmimo galimybę.
	Šilalės PGT, Savivaldybės administracijos seniūnijos, Šilalės SPT
	2025–2027
	-
	-
	-
	Atlikti kontroliniai gaisrinių telkinių patikrinimai, pateiktos rekomendacijos Savivaldybei.


	3.1.2.
	Priemonė – seniūnijų teritorijose užtikrinti vandens paėmimą bei teikimą gaisrams gesinti ir laisvą priėjimą prie vandens šaltinių (vandens telkinių, gaisrinių hidrantų, rezervuarų ir pan.).
	Savivaldybės administracijos seniūnijos

	2025–2027








	3 000
	3 000
	3 000
	Per metus sutvarkyti mažiausiai 1 priešgaisrinį vandens telkinį:
1. Jucaičių k. tvenkinys;
2. Šilalės miesto tvenkinio 
gaisrinis pirsas nuo Vasario 16-osios gatvės pusės;
3. Kiti tvenkiniai, kuriems 
yra aktualus atitinkamas sutvarkymas ir pritaikymas gaisrų gesinimui.


	
	
	
	IŠ VISO:
	7 000
	9 000
	9 000

